
Министерство на околната среда и водите


Регионална инспекция по околната среда и водите - Монтана

Д О К Л А Д
за извършена комплексна проверка на обект: площадка за ОЧЦМ и метални опаковки в   гр. Монтана, ул. „Индустриална” с оператор „Трейдрециклинг” ЕООД, гр. София, на основание Заповед № РД-40/16.02.2015 г. на Директора на РИОСВ – Монтана.
Извършената на 19.02.2016 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Дружеството притежава безсрочно резрешително за извършване на дейности с ОЧЦМ и метални опаковки, издадено на основание чл. 67 от ЗУО.

Проверката е и на основание чл. 72, ал. 2 от ЗУО, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. 

Отпадъците се приемат на обособени и обозначени места. При приемане на отпадъци от ОЧЦМ се попълват изискващите се документи. Измерването и контролирането на количествата на приеманите и предавани отпадъци се извършва посредством тегловно измерване с кантари.  

Съхраняването на приетите отпадъци се извършва разделно по видове на обособени места. Местата за приемане и съхраняване на всички отпадъци и съдовете за събиране и съхраняването им са обозначени с табели за вида и кода на съхранявания отпадъци и са с трайна настилка, и отговарят на изискванията заложени в условията на решението.
Предаването за последващо третиране на отпадъците, включени в разрешителното се извършва само въз основа на писмен договор с лица, притежаващи документ по чл. 35 от ЗУО за отпадъци.  

Води се отчетност в заверената от РИОСВ – Монтана отчетна книга. Дейностите по третиране на отпадъци отговарят на изискванията заложени в условията. 
На обекта има работещо видеонаблюдение, което осигурява съхраняване на записите до               1 година. Проверените условия поставени в разрешителното се изпълняват.
Не се допуска третиране на отпадъци извън границите на определената площ на площадката. 

На територията на площадката не се съхраняват и употребяват опасни химични вещества и смеси по смисъла на ЗЗВВХВС.                                           

При проверката не са констатирани несъответствия с нормативните изисквания по околна среда и в тази връзка не са давани предписания.
Операторът на площадката възнамерява да пруестанови дейност за което е уведомил РИОСВ – Монтата с внесено заявление за прекратяване дейността на издаденото разрешително, след издаване на ново разрешително на новият оператор.

